CELEX: 31991D0058
Language: el
Date: 1991-01-25 00:00:00
Title: 91/58/ΕΟΚ: Απόφαση της Επιτροπής της 25ης Ιανουαρίου 1991 για τον καθορισμό των αιτήσεων που έχουν προτεραιότητα για τη χορήγηση της αποζημιώσεως για την εγκατάλειψη της γαλακτοπαραγωγής που προβλέπεται στο άρθρο 4 παράγραφος 1β) του κανονισμού (ΕΟΚ) αριθ. 857/84 του Συμβουλίου

Avis juridique important

|

31991D0058

91/58/ΕΟΚ: Απόφαση της Επιτροπής της 25ης Ιανουαρίου 1991 για τον καθορισμό των αιτήσεων που έχουν προτεραιότητα για τη χορήγηση της αποζημιώσεως για την εγκατάλειψη της γαλακτοπαραγωγής που προβλέπεται στο άρθρο 4 παράγραφος 1β) του κανονισμού (ΕΟΚ) αριθ. 857/84 του Συμβουλίου  

Επίσημη Εφημερίδα αριθ. L 036 της 08/02/1991 σ. 0023 - 0024

ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Ιανουαρίου 1991  για τον καθορισμό των αιτήσεων που έχουν προτεραιότητα για τη χορήγηση της αποζημιώσεως για την εγκατάλειψη της γαλακτοπαραγωγής που προβλέπεται στο άρθρο 4 παράγραφος 1β ) του κανονισμού ( ΕΟΚ ) αριθ .  857/84 του Συμβουλίου  ( Τα κείμενα στην αγγλική, ισπανική και ιταλική γλώσσα είναι τα μόνα αυθεντικά )  ( 91/58/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που προβλέπεται στο άρθρο 5γ του κανονισμού ( ΕΟΚ ) αριθ . 804/68 στον τομέα του γάλακτος και των γαλακτοκομικών προϊόντων ( 1 ), όπως  τροποποιήθηκε τελευταία από τον κανονισμό ( ΕΟΚ ) αριθ . 3642/90 ( 2 ), και ιδίως το άρθρο 4 παράγραφος 1β ) στοιχείο ε ),  τον κανονισμό ( ΕΟΚ ) αριθ . 1546/88 της Επιτροπής της 3ης Ιουνίου 1988 σχετικά με τον καθορισμό των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού ( ΕΟΚ ) αριθ . 804/68 ( 3 ), όπως τροποποιήθηκε τελευταία από τον  κανονισμό ( ΕΟΚ ) αριθ . 2333/90 ( 4 ), και ιδίως το άρθρο 4α παράγραφος 3 πρώτο εδάφιο,  Εκτιμώντας :  ότι το άρθρο 4 παράγραφος 1β ) του κανονισμού ( ΕΟΚ ) αριθ . 857/84 προβλέπει τη χορήγηση αποζημιώσεως για την οριστική εγκατάλειψη της γαλακτοπαραγωγής η κοινοτική χρηματοδότηση της οποίας περιορίζεται σε ποσότηττα 500 000 τόνων -  ότι το άρθρο 4α παράγραφος 3 δεύτερο εδάφιο του κανονισμού ( ΕΟΚ ) αριθ . 1546/88 ορίζει ότι, στην περίπτωση κατά την οποία το συνολικό άθροισμα των ποσοτήτων αναφοράς που προτείνονται για την αγορά από το σύνολο των κρατών μελών υπερβαίνει τους 500 000  τόνους, η Επιτροπή καθορίζει κατά κράτος μέλος τις αιτήσεις που έχουν προτεραιότητα και που μπορούν να ληφθούν υπόψη για την κοινοτική χρηματοδότηση - ότι έτσι παρουσιάζεται η κατάσταση - ότι πρέπει να καθοριστούν οι αιτήσεις αυτές ανάλογα με το συνολικό  αριθμό των αιτήσεων -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :     Άρθρο 1   Οι κατά προτεραιότητα αιτήσεις που αναφέρονται στο άρθρο 4α παράγραφος 3 δεύτερο εδάφιο του κανονισμού ( ΕΟΚ ) αριθ . 1546/88 για να λάβουν την αποζημίωση που προβλέπεται στο άρθρο 4 παράγραφος 1β ) του κανονισμού ( ΕΟΚ ) αριθ . 857/84 καθορίζονται ως εξής :  1 . όσον αφορά την Ισπανία, μέχρι 87 700 τόνους των προτεινομένων ποσοτήτων αναφοράς, οι αιτήσεις με τη χρονολογική σειρά της καταχωρήσεώς τους έως τις 4 Οκτωβρίου 1990 το αργότερο -  2 . όσον αφορά τη Γαλλία, μέχρι 247 650 τόνους των προτεινομένων ποσοτήτων αναφοράς, οι αιτήσεις με τη χρονολογική σειρά της καταχωρήσεώς τους έως τις 15 Οκτωβρίου 1990 το αργότερο -  3 . όσον αφορά την Ιρλανδία, μέχρι 550 τόνους των προτεινομένων ποσοτήτων αναφοράς, οι αιτήσεις με τη χρονολογική σειρά της καταχωρήσεώς τους έως τις 25 Οκτωβρίου 1990 το αργότερο -  4 . όσον αφορά την Ιταλία, μέχρι 164 100 τόνους των προτεινομένων ποσοτήτων αναφοράς, οι αιτήσεις με τη χρονολογική σειρά της καταχωρήσεώς τους έως τις 9 Οκτωβρίου 1990 το αργότερο -   Άρθρο 2   Η παρούσα απόφαση απευθύνεται στο Βασίλειο της Ισπανίας, τη Γαλλική Δημοκρατία, την Ιρλανδία και την Ιταλική Δημοκρατία .    Βρυξέλλες, 25 Ιανουαρίου 1991 .  Για την Επιτροπή   Ray MAC SHARRY   Μέλος της Επιτροπής   ( 1 ) ΕΕ αριθ . L 90 της 1 . 4 . 1984, σ . 13 . ( 2 )  ΕΕ αριθ . L 362 της 27 . 12 . 1990, σ . 7 . (3 )  ΕΕ αριθ . L 139 της 4 . 6 . 1988, σ . 12 . ( 4 )  ΕΕ αριθ . L 211 της 9 . 8 . 1990, σ . 5 .